A Törvényszék 2023. május 17-i ítélete – Mainova kontra Bizottság
(T-320/20. sz. ügy)1
(„Verseny – Összefonódások – Német villamosenergia-piac – Az összefonódást a belső piaccal összeegyeztethetőnek nyilvánító határozat – Megsemmisítés iránti kereset – A kereshetőségi jog hiánya – Az aktív részvétel hiánya – Elfogadhatatlanság”)
Az eljárás nyelve: német
Felek
Felperes: Mainova AG (Frankfurt am Main, Németország) (képviselők: C. Schalast és H. Löschan ügyvédek)
Alperes: Európai Bizottság (képviselők: G. Meessen és I. Zaloguin meghatalmazottak, segítőik: F. Haus és F. Schmidt ügyvédek)
Az alperest támogató beavatkozó felek: Németországi Szövetségi Köztársaság (képviselők: J. Möller és S. Costanzo meghatalmazottak), E.ON SE (Essen, Németország) (képviselők: C. Grave, C. Barth és D.-J. dos Santos Goncalves ügyvédek), RWE AG (Essen) (képviselők: U. Scholz, J. Siegmund és J. Ziebarth ügyvédek)
Az ügy tárgya
Az EUMSZ 263. cikkre alapított keresetében a felperes az összefonódást (M.8871 – RWE/E.ON Assets ügy) a belső piaccal és az EGT-Megállapodással összeegyeztethetőnek nyilvánító, 2019. február 26-i C(2019) 1711 final bizottsági határozat (HL 2020. C 111., 1. o.) megsemmisítését kéri.
Az ítélet rendelkező része
A Törvényszék a keresetet mint elfogadhatatlant elutasítja.
A Mainova AG maga viseli saját költségeit, valamint az Európai Bizottság, az E.ON SE és az RWE AG részéről felmerült költségeket.
A Németországi Szövetségi Köztársaság maga viseli saját költségeit.
____________
1 HL C 247., 2020.7.27.